1996–97. – 1066 ár frá stofnun Alþingis.

121. löggjafarþing. – 530. mál.

1287. Breytingartillaga

við frv. til l. um skyldutryggingu lífeyrisréttinda og starfsemi lífeyrissjóða.

Frá Guðmundi Hallvarðssyni.

Við bætist ákvæði til bráðabirgða, svohljóðandi:

Stjórnir lífeyrissjóða skulu undirbúa reglur um hvernig staðið verði að því að skipta lífeyrisréttindum sem áunnist hafa í hjónabandi eða sambúð milli aðila við hjónaskilnað eða sambúðarslit. Slíkar reglur skulu teknar upp í samþykktir lífeyrissjóða fyrir 1. janúar 1998.